cyanic-selkie/wikianc huggingface dataset:
Man Mohan Adhikari
Politisk virke 1949-1994
Adhikari gjorde et politisk comeback da han i 1987 forente sitt NKP(Manmohan) med Pushpa Lals parti, som nå var ledet av Pushpa  Lals enke (og søster av Adhikaris kone), Sahana Pradhan. Selv om dette partiet var kraftig redusert etter storhetstiden på 1960-tallet, var det større enn Ahdikaris gruppe. Det nye NKP (Marksbadi), ledet av Pradan, sto fram som et av de viktigste moderate kommunistpartiene i landet. Partiet var ikke så organisatorisk sterkt, men det samlet landskjente, respekterte ledere fra det opprinnelige NKP. For Ahdikari (som var gift med Pradans søster) ble det nye partiet en viktig politisk plattform.
NKP (Marksbadi] gjorde i 1989 felles sak med det største og nyeste moderate kommunistpartiet NKP(ML), som hadde mange unge aktivister, men manglet kjente ledere. De to partiene tok initiativet til en allianse av 7 kommunistpartier som ble kjent som ULF (forkortelse for Den Forente Venstrefronten på engelsk), med Pradan som leder.
ULF blei den viktigste allierte for Nepals Kongressparti i Jana Andolan, det store demokratiopprøret våren 1990. Ahdikari ble arrestert under demonstrasjoner tidlig på våren, og slapp ikke ut før flerpartisystemet ble innført. Samarbeidet under demokratiopprøret la grunnlaget for at de to partiene dannet et nytt, stort og moderat kommunistparti sammen i januar 1991, NKP (Ekikrit Marksbadi ra Leninbadi), vanligvis kjent som UML. Sahana Pradhan ble UMLs første leder. UML ble nest største parti ved valget i 1991. Det tok over Kongresspartiets tidligere rolle som det store partiet for fattigfolk og venstreorienterte, og sikret seg stillingen som et av landets to dominerende parlamentariske partier. Partiet vokste voldsomt, men manglet i utgangspunktet kjente ledere, dette var en stor fordel for Man Mohan Ahdikari.
Statsminister
Etter UMLs valgseier i 1994 dannet Ahdikari en minoritetsregjering, og ble UMLs første statsminister. Som visestatsminister hadde han UMLs senere leder, Madhav Kumar Nepal. For Man Mohan Ahdikari selv var statsministervervet en triumf og et høydepunkt i hans politiske karriere.
Siste år og død
I januar 1998 hadde UML sin 5. kongress. Adhikari ble valgt til partileder (chairman, ikke general secretary som er den virkelige lederposisjonen) med stort flertall.
Under UMLs valgkamp i 1999 snakket Adhikari til et massemøte Gothatar den 19. april. Han besvimte da han skulle gå inn i bilen etter at møtet var over, og kom aldri mer til bevissthet. Han døde fire dager senere.
Jebba-demningen
Jebba-demningen er et vannkraftverk i Niger-vassdraget i Nigeria. Installert total vannkrafteffekt er 540 MW. Deler av demningen begynte å sprekke i 2009, og anlegget trenger rehabilitering.
Shiroro-demningen
Shiroro-demningen er et vannkraftverk i Kaduna-vassdraget i Nigeria. Installert total vannkrafteffekt er 600 MW, fordelt på 4 turbiner.
Sokn (øy)
Sokn er en 1,31 km² stor øy som ligger i Stavanger kommune. Sokn er forbundet til andre steder med bruer til Åmøy, Bru og Mosterøy og Byfjordtunnelen til Randaberg
Høyeste punkt over havet: "Hodnet"(22 m. over havet)
Belchior de Figueiredo
Belchior de Figueiredo (født i Portugal) var en av tre jesuitter som kom sammen i 1563 for å virke i ordenens kinamisjon i Macao på kysten av det sørlige Kina. De andre to var José Cabral og Baltasar da Costa. De ble knyttet til den nyetablerte jesuittresidensen i byen. Han ble senere besdt om å dra til misjonene i Japan og bosette seg i havnebyen Fukada.
Sokn (øy)
Fredede steder: "Kongegrava" (en gravrøys fra bronsealderen) på nordvestspissen av Sokn, tett ved Soknakrossen og den nå nedlagte bomstasjonen som ligger på østsida av øya.
Historie
Soknasundet mellom Sokn og Bru er stedet der Aslak Fitjaskalle hogde Norge av hendene til Olav Haraldsson, ifølge Snorre. To år senere kom hevnen på Stiklestad.
Giorgos Seferis
Giorgos Seferis (Γιώργος Σεφέρης, nyere norsk transkripsjon Jórgos Seféris) (født, død 20. september 1971) var en gresk forfatter og diplomat. Seferis var et pseudonym, en variasjon av hans egentlige etternavn, Seferiadis.
Familien flyttet i 1918 til Paris, der Seferis studerte juss. Etter at han i 1925 vendte tilbake til Hellas, ble han å arbeide i det greske utenriksdepartementet. Han var stasjoner i Storbritannia og Albania og under andre verdenskrig fulgte han den greske regjeringen i eksil. Etter verdenskrigen ble han stasjonert i Ankara og London, før han fra 1953 til 1956 var minister i Libanon, Syria, Jordan og Irak. Fra 1957 til 1961 var han ambassadør i Storbritannia.
Seferis debuterte som forfatter i 1931 med diktsamlingen Vendepunkt. Han skrev også litterære essay og oversatte utenlandsk litteratur til gresk. Seferis ble tildelt nobelprisen i litteratur i 1963. Svenska Akademien tildelte ham prisen for «framstående lyriske diktning, inspirert av dyp følelse for den hellenske kulturverdenen».
Seferis var æresdoktor ved Universitetet i Cambridge (1960), Universitetet i Oxford, Universitetet i Thessaloníki og ved Princeton University.
Minerogen
Minerogen er et begrep som brukes i naturfagene om forhold knyttet til jordas mineraler. Eksempler er minerogen myr, som påvirkes av den underliggende mineraljorda, og minerogen jord og minerogen strand, som for det meste består av fjell, stein, grus og/eller sand. Det motsatte er organogen, altså forhold knyttet til organisk materiale.
Grunnkretser i Sel kommune
Grunnkretser i Sel kommune er delområder og grunnkretser som seksjonerer Sel kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Live view
Live view er en funksjon som tillater digitale speilreflekskameraer å bruke skjermen som en søker. Dette gjør det mulig å forhåndsvise utsnitt og eksponering før man tar bilde. I de fleste kameraer med denne funksjonen er forhåndvisningen generert ved hjelp av kontinuerlige og direkteprojiserte bilder som dannes av objektivet på bildesensoren. Den elektroniske skjermen dette vises på kan enten være en LCD-skjerm eller en elektronisk søker (EVF).
Ståle Gundrosen
Ståle Gundrosen (født 30. april 1968 i Fredrikstad, død 28. februar 2017) var en norsk fotballspiller som spilte for blant andre Fredrikstad FK og Hamarkameratene.
Klubbkarriere
Gundrosen debuterte for førstelaget til Fredrikstad FK som 17-åring i 1985, sesongen etter at klubben hadde rykket ned fra landets øverste divisjon. Han spilte tre kamper i årene 1985 til 1986, men slo igjennom for alvor i 1987-sesongen og etablerte seg fast på førstelaget. I 1989-sesongen spilte han fast og dannet et ungt stopperpar sammen med Tore Pedersen, som ved serieslutt ble solgt til IFK Göteborg. Gundrosen ble i Fredrikstad frem til sesongoppkjøringen i 1992, da han skrev kontrakt med Hamarkameratene. Han spilte totalt ni seriekamper i Tippeligaen 1992.
I 1994 returnerte Gundrosen til Fredrikstad, som da spilte på tredje nivå. Han spilte 20 seriekamper i sin første sesong, men klarte ikke å spille klubben opp igjen til andre nivå. Den påfølgende 1995-sesongen spilte han kun fem seriekamper før han valgte å forlate klubben til fordel for rivalen Sarpsborg FK. Gundrosen døde den 28. februar 2017 i en alder av 48 år.
GEPIR
GEPIR (Global EAN Party Information Registry) er et nettverk av Internettservere ledet av GS1-organisasjonen, tidligere EAN.
Hvis man har et GTIN-nummer (artikkelnummer med strekkode), vil man ved å søke i databasen få fram følgende informasjon:
Per 1. august 2002 er følgende GS1-land tilsluttet GEPIR:
''Prefiks	Land '' 30 – 37	Frankrike
380 Bulgaria
383 Slovenia
385 Kroatia
400 – 440	Tyskland
460 – 469	Russland
474	Estland
475	Latvia
482	Ukraina
484	Moldovia
485	Armenia
489	Hongkong
50	England (U.K.)
54	Belgia og Luxemburg
57	Danmark, Færøyene og Grønland
594	Romania
599	Ungarn
600 – 601	Sør-Afrika
616	Kenya
621	Syria
625	Jordan
64	Finland
70	Norge
73	Sverige
76	Sveits og Liechtenstein
770	Colombia
84	Spania
885	Thailand
858	Slovakia
859	Tsjekkia
Ås kloster
Ås kloster, også kalt Asylum, lå ved Viskans utløp i Kattegat, ca. 14 km nord for Varberg i det tidligere danske Halland.
GEPIR
869	Tyrkia
Ås kloster
Historie
Ås kloster var et munkekloster under cistercienserordenen, stiftet i 1192 og anlagt i 1194 ved flytting fra det i 1161 grunnlagte Sorø kloster.
GEPIR
87	Holland
Ås kloster
Historie
Ifølge kong Valdemars jordebok ga Valdemar II kongsgården Ås til klosteret. Hvor denne gård presist lå, er i dag usikkert. Klosteret eide omkring 250 gårder på egnen.
GEPIR
890	India
Ås kloster
Historie
Institusjonen nøt stor anseelse, således er et par av kong Magnus Erikssons og dronning Blankas tidlig døde barn begravet her.
Klosteret ble stengt på 1500-tallet, og kirken og bygningene ble siden ødelagt under Grevens Feide i 1535, slik at kun noen jordhauger og dammer sto igjen. Etter reformasjonen ble det inndratt til kronen, og ble heretter til Åskloster kongsgård. Ruinene etter klosteret er nylig blitt gjenoppdaget.
GEPIR
90 – 91	Østerrike
93	Australia.
Tilslutningen til GEPIR er raskt økende, og per 9. oktober 2005 er 76 land tilsluttet ordningen.
William Herald
Herald vant en olympisk sølvmedalje i svømming under Sommer-OL 1920 i Antwerpen. Han var med på det australske laget som kom på andreplass på 4 x 200 merer fri med tiden 10.25,4 bak USA som satte ny verdensrekord 10.04,4. De andre svømmerne på laget var; Frank Beaurepaire, Henry Hay og Ivan Stedman.
Grunnkretser i Våler kommune i Østfold
Grunnkretser i Våler kommune i Østfold er delområder og grunnkretser som seksjonerer Våler kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Aframax
Aframax er en klasseinndeling på oljetankskip med en kapasitet på mellom 80 000 og 120 000 dvt. Aframax-skip er mye brukt i områder i Svartehavet, Nordsjøen, Det karibiske hav og Middelhavet. Betegnelsen aframax kommer av tankratesystemet Average Freight Rate Assessment (AFRA).
Baltasar da Costa
Baltasar da Costa (født i Portugal) var en av tre jesuitter som kom sammen i 1563 for å virke i ordenens kinamisjon i Macao på kysten av det sørlige Kina. De andre to var Belchior de Figueiredo og José Cabral. De ble knyttet til den nyetablerte jesuittresidensen i byen.
VM i skiflyging 1998
Verdensmesterskapet i skiflyging 1998 ble arrangert i Oberstdorf, Tyskland fra 22. til 25. januar 1998.
Mesterskapet gikk over to konkurransedager, der begge dagene også talte som renn i verdenscupen.
Alessandro Baricco
Alessandro Baricco (født 25. januar 1958 i Torino, Italia) er en italiensk forfatter. Hans romaner er oversatt til en rekke språk.
På norsk finnes Rasende Kasteller, Havoseanet, Silke, City og Denne historien. Baricco er en typisk postmodernistisk forfatter, med et klart slektskap til Italo Calvino.
Han har også jobbet med den franske musikkgruppen Air. Deres eneste utgivelse sammen er kalt City Reading.
Trosopplæring
Trosopplæring brukes i kirkelig sammenheng synonymt med "dåpsopplæring."
I videre betydning kan ordet betegne opplæringstiltak i alle typer trossamfunn og livssynsorganisasjoner som har til hensikt å formidle kunnskap og kjennskap til medlemmene om trossammfunnets eller organisasjonens tro og verdier.
Se også
Trosopplæringsreformen
Kárahnjúkar-demningen
Kárahnjúkar-demningen er en demning med et vannkraftverk i elva Jökulsá á Dal på Island. Dette anlegget har en totalt installert effekt på 690 MW, og stod ferdig utbygd i 2009.
Det Nye
Det Nye er et norsk blad for unge jenter, og utgis av forlaget Egmont Publishing.
Bladet inntok salgshyllene for første gang i mars 1957, med en smilende ungpike med et par robuste treski på forsiden. Det kostet den gang 75 øre. Det Nye var i en periode på 1980-tallet særlig kjent for sine utvalgte modeller med tittelen «Det Nye Piken» og «Det Nye Gutten». Bladet har siden gått bort fra denne kåringen. Fram til 1989 kom bladet ut ukentlig.
Bladet inneholder lett underholdningsstoff, som mote, samliv, skjønnhet, helse i tillegg til tyngre reportasjer og hjertesaker. Bladet hadde frem til utgangen av 1980-årene unge jenter mellom 16-20 år som sin målgruppe, men har i senere år rettet seg i større grad mot unge voksne kvinner i aldersgruppen fra 18-29 år. Fra 2018 utgis Det Nye åtte ganger i året.
Redaktør er Madeleine Strand og redaksjonssjef er Bahare Viken.
Strand leder også søsterbladet Det Nye Shape Up som kommer elleve ganger årlig (per 2017).
I november 2019 ble det besluttet at papirutgaven av Det Nye skal legges ned.
Opplag
Bekreftede netto opplagstall fra Mediebedriftenes Landsforening:
Øvre Romerike prosti
Øvre Romerike prosti er et prosti i Borg bispedømme i Den norske kirke. Prosten har tradisjonelt hatt sete i Eidsvoll prestegård, men etter prost Torgeir Havgars tid ble prostesetet flyttet først til Ullensaker hovedsokn, deretter til Jessheim/Hovin sokn i Ullensaker kommune.
Historikk
Prostiet antas opprettet etter reformasjonen da det historiske prostiet Romerike prosti ble delt i Nedre og Øvre Romerike prostier.
Fra middelalderen omfattet Øvre Romerike prosti prestegjeldene: (I senere Akershus) (I senere Hedmark)
Proster i Øvre Romerike prosti
Prostesetet ble etter Torgeir Havgars tjenestetid flyttet til Ullensaker.
Amedeo Avogadro
Grev Lorenzo Romano Amedeo Carlo Avogadro di Quaregna e Cerreto (født 9. august 1776 i Torino i kongedømmet Sardinia, død 9. juli 1856 samme sted) var en italiensk vitenskapsmann, mest kjent for sine bidrag til teorien om molar masse og molekylvekt. Avogadros konstant (antallet molekyler i en mol) og Avogadros lov er oppkalt etter ham.
Hans viktigste arbeid ble publisert i 1811. Her diskuterte han teorien for molekyler som var tidligere foreslått av John Dalton og hvordan den passet inn med de eksperimentelle undersøkelsene til den franske ingeniør og fysiker Gay-Lussac. Avogadro konkluderte med at molekylene i gassene til hydrogen, oksygen og nitrogen måtte bestå av to atomer som vi vet i dag er riktig. Atomvekten til nitrogen måtte være 13,2 ganger større enn for hydrogen som heller ikke er langt unna den riktige verdien som er 14. Ved bruk av sin gasslov kunne han også for første gang vise at vannmolekylet måtte bestå av to hydrogenatomer og et oksygenatom.
Tiberius (andre betydninger)
Flere personer har hatt navnet Tiberius:
BMW Dixi
BMW Dixi var den første bilmodellen produsert av BMW. Dixi var en toseter og man kunne få denne som roadster. Standard Dixi hadde en motor på 15 hestekrefter og klarte en toppfart på 85 km/t. Dixi Sport klarte en toppfart på 105 km/t som var relativt raskt på 1930-tallet. Dixi ble tatt ut av produksjon i 1932.
Hans H. Bassøe
Hans H. Bassøe (født 18. januar 1922, død 27. mars 2004 i Bergen) var en norsk lege og professor i medisin. Han var en pioner innen endokrinologi og skrev en rekke bøker og skrev over 80 vitenskapelige artikler innenfor denne spesialiteten i medisin.
Bassøe ble cand.med. ved Universitetet i Oslo i 1949 og tjenestegjorde ved en rekke sykehus fra 1952 til 1956, da han ble assistentlege ved medisinsk avdeling ved Haukeland sykehus i Bergen. I 1961 hadde han permisjon fra stillingen i Bergen for å være lege og sjef for medisinsk avdeling ved UNEF-hospitalet i Gaza i tre måneder. Han hadde også flere studieopphold ved sykehus i utlandet. I 1962 ble han spesiallege i endokrinologi, og samtidig ble han dosent i medisin ved Universitetet i Bergen. I 1965 tok han doktorgraden på binyrebarkfunksjon ved feber og stress. Siden ble han også utnevnt til professor, og var en populær og dyktig foreleser. Han tok også initiativ til å få etablert endokrinologi som egen spesialitet innen indremedisin.
Hans H. Bassøe bygde opp endokrinologisk avdeling ved Haukeland sykehus. Han interesserte seg spesielt for pasienter med spiseforstyrrelser og overvekt og fulgte sine pasienter over lang tid. For sitt arbeid ble han i 1990 hedret med St. Olavs Orden.
Lavkarbodiett
Bassøe var en pionér innen forskning på karbohydratfattig mat i Norge. Bassøe var medisinstudent under den andre verdenskrig og var i en periode fange på Bredtvedt fengsel og senere i Grini fangeleir. Bassøe kontrollerte sine medfanger og registrerte deres vektforandringer etter hvert som tiden gikk. Alle fikk samme diett og alle utførte samme type arbeid. Likevel endret vekten seg ulikt hos den enkelte. Disse funnene fikk avgjørende betydning for Bassøes liv og virke. Indirekte var det disse oppdagelsene som satte ham på sporet av effekten av et karbohydratfattig kosthold mot overvekt. Bassøes oppdagelser ble - ifølge hans egen sønn - bevisst motarbeidet av Statens ernæringsråd på 1970-tallet. Årsaken var at det norske landbruket var et viktig politisk virkemiddel. Poteter og korn ble aktivt fremmet som viktige ingredienser i et sunt kosthold, og Bassøes funn passet dårlig inn i denne strategien. Ikke før Fedon Lindberg populariserte emnet tidlig på 2000-tallet fikk Bassøes opdagelser noen praktisk konsekvens for befolkningen i Norge. Dette til tross for at Bassøe i mange år hadde orientert almenpraktiserende leger om sine funn.
Mary de Monthermer
Mary de Monthermer (født 1298, død 1371) var en britisk adelskvinne, gift med den skotske jarlen av Fife Duncan Macduff (1289-1353). Hun var datterdatter av kong Edvard I av England.
Hun var datter av Ralph de Monthermer, jarl av Gloucester og Joan av Akko.
Det skotske høylandet
Det skotske høylandet (skotsk-gælisk: A' Ghàidhealtachd, «Gælernes sted»; skotsk: the Hielands) er det historiske området som utgjør den barske nordlige delen av det skotske fastlandet, der hvor de sagnomsuste «highlanders» kommer fra. Regionen ble kulturelt adskilt fra det skotske lavlandet (Lowlands) fra senmiddelalderen av og inn i moderne tid da lavlandsskotsk erstattet skotsk-gælisk over det meste av lavlandet. Begrepet er også benyttet for området nord og vest for highlandforkastningen, skjønt en nøyaktig grense er ikke klart definert, særskilt i øst. Great Glen (en rekke dype daler) deler Grampian-fjellene til sørøst fra det nordvestlige høylandet. Det skotsk-gæliske navnet A' Ghàidhealtachd betyr bokstavelig «Gælernes sted» og tradisjonelt, fra en gælisk synsvinkel omfatter det både de Ytre Hebridene og Høylandet.
Området er sparsommelig befolket med mange fjellrekker som dominerer regionen, og omfatter også det høyeste fjellet på De britiske øyer, Ben Nevis. Før 1800-tallet var høylandet det en langt mer folkerik befolkning her, men grunnet en kombinasjon av faktorer, inkludert at den tradisjonelle levemåten til høylenderne ble gjort fredløs som følge av jakobittenes opprør mot den britiske tronen i 1745 med den beryktede Highland Clearances («utrenskningen av høylandet»), og masse utvandring til urbane områder under den industrielle revolusjon og til Nord-Amerika. Området er i dag et av mest sparsommelige befolkede områdene i Europa. Det bor 232 000 innbyggere i området. Med befolkningstetthet på 9,1 per km² i 2012, for høylandet og øyene mindre enn en sjuendedel av Skottlands som helhet, Det er sammenlignbart med Bolivia, Tsjad og Russland. De seneste tall fra folketelling publisert av National Register of Scotland viser at høylandets befolkning har økt med rundt 23 000 mellom 2001 og 2001 til rundt 232 000 innbyggere.
Rådsforsamlingen for høylandet er administrasjon for det meste av området. Administrasjonssenteret ligger i Inverness. Imidlertid består høylandet av deler av rådsområdene til Aberdeenshire, Angus, Argyll and Bute, Moray, Perth and Kinross, og Stirling. Selv om Isle of Arran administrativ tilhører North Ayrshire, er dens nordlige generelt ansett å tilhøre høylandet.
Det skotske høylandet er den eneste regionen i Storbritannia som har boreal barskog da det har konsentrerte bestander av furu.
Kultur
Det skotske høylandet er kjent for at de gamle, skotske tradisjonene har holdt seg best her. Det skotske klansystemet ble opprettholdt frem til 1700-tallet.
I høylandet snakker fortsatt en del mennesker skotsk gælisk, selv om høylandengelsk også blir brukt, men stadig flere benytter engelsk førstespråk.
Husdyr har tilpasset seg det harde klimaet i høylandet, og en del husdyrraser er oppkalt etter omgivelsene, som skotsk høylandsfe og highlandponnier.
Historie
Den mest dramatiske perioden i høylandets historie blir kalt for The Highland Clearance. Denne hendelsen var en del av en generell endringsprosess i hele det britiske jordbruket, som førte til at de fleste småbøndene ble fordrevet fra bygdene ettersom godseierne ikke trengte dem lengre. I det skotske høylandet kom denne prosessen senere enn i resten av landet, i hovedsakelig på 1800-tallet, den var bråere og enda mer brutal. Folks bosteder ble brent ned, og mange, særlig barn og eldre, døde av sult og sykdom. Mange måtte utvandre eller flytte sørover.
Ennå idag er det flere sauer enn mennesker i Høylandet. Noen mener at det som skjedde var også en form for tidlig etnisk rensning, og hvor hensikten også var å kvitte seg med det gamle klan-systemet sammen med den gæliske kulturen. Godseierne lyktes, med militær støtte fra styresmaktene, i å redusere folkemengden og svekke den gæliske kulturen i området. Fortsatt er det folkelig bitterhet på grunn av disse hendelsene.
Linden
Linden er navnet på flere tyske byer, blant andre:
Nærliggende navn: Linde, Lind, Unter den Linden
Musala
Musala (2925 moh.) er det høyeste fjellet i Bulgaria og også det høyeste på hele Balkanhalvøya. Fjellet ligger i Rilafjellene som ligger ca. 10 mil sørøst for Sofia.
Musala er rangert som nr. 7 på lista over fjell i Europa med størst primærfaktor (prominence). Fjellet har også en sekundærfaktor på om lag 800 km, mot Reißeck Gruppe i Østerrike.
Musala regnes som et lett fjell å bestige. Det går taubane fra Borovets opp til Jastrebetshytta på 2369 moh. og herfra er det enkelt å gå opp til toppen.
Norgesdemokratene
Partiet ble stiftet i 2002, men har hatt lav oppslutning ved stortingsvalg. Ved Stortingsvalget 2021 ble partiet det største uten stortingsrepresentasjon, da de fikk i overkant av 34,000 (1,1 %) av stemmene.
Program og ideologi
Ideologisk definerer partiet seg som et antiglobalistisk, nasjonalkonservativt folkeparti. De plasserer seg selv verken til venstre- eller høyresiden på den tradisjonelle politiske aksen.
Én statsviter har plassert Norgesdemokratene på ytre høyreside, sammen med Folkebevegelsen mot innvandring, Norwegian Defence League og SIAN. Partiet er også blitt plassert på den radikale høyresiden av kommentatorer og politiske aktivister.
Partiet har vist seg restriktive i spørsmål om innvandring og utenrikspolitikk, særlig i forbindelse med EU og EØS-spørsmål. Partiet har ellers markert seg med sentrumsorienterte standpunkter i spørsmål om fordelingspolitikk og kulturpolitikk.
Antiglobalisme
Demokratene omtalte seg framfor stortingsvalget i 2021 som Norges eneste antiglobalistiske parti.
Norgesdemokratene er mot norsk medlemskap i EU og ønsker å si opp både EØS-avtalen, Schengen-avtalen, Marrakeshavtalen, Parisavtalen og FNs bærekraftsmål.
Direkte demokrati
Partiet ønsker å innføre en større grad av direkte demokrati, slik man blant annet ser i Sveits og mener følgende temaer bør være gjenstand for folkeavstemning; EØS, lockdown, vaksinesertifikat, Paris-avtalen, ACER og FNs migrasjons-avtale.
Religionsfrihet
Norgesdemokratene bygger sin politikk på de medmenneskelige og kristne grunnverdier med basis i norsk kultur og tradisjon. Partiet ønsker at kristendommen skal ha særstilling i KRLE-faget.
Daværende partileder Vidar Kleppe tok i 2005 til orde for å stenge moskéer i Norge om de ikke tar klar avstand fra terror. Amund Garfors, Demokratenes tidligere fylkesleder i Nordland gikk etter terrorangrepene i London i 2005 inn for å forby islam.
I partiprogrammet for 2021-2025 går partiet inn for tros-, samvittighet- og religionsfrihet.
Forsvar og utenriks
Partiet markerer støtte til Israel i den norske offentligheten, for å belyse Israels perspektiv i Israel-Palestina-konflikten.
Etter at Tyrkia den 24. november 2015 skjøt ned et russisk jagerfly nær grensen mellom Syria og Tyrkia, kom Demokratenes arbeidsutvalg frem til at Tyrkia bør fratas sitt medlemskap i NATO.
Norgesdemokratene ønsker å styrke det norske forsvaret og å beholde medlemskapet i NATO. Norgesdemokratene vil ikke yte våpenhjelp til Ukraina.
Historikk
Partiet Demokratene ble stiftet på Linne Hotell i Oslo den 24. august 2002. Stifterne var først og fremst tidligere medlemmer av Fremskrittspartiet, men også tidligere medlemmer av Arbeiderpartiet, Sosialistisk Venstreparti, Høyre, Venstre og Sosialdemokratene. Ca. 25 personer var samlet på hotellet, og de besluttet at følgende fem personer skulle fronte det nye partiet: Vidar Kleppe fra Vest-Agder, Sigrunn Sangolt Natås fra Hordaland, Odd Victor Jørgensen fra Vest-Agder, Solleif Hangen fra Vest-Agder og Carl Chr. Anthonisen fra Telemark. En av komponentene i det nye partiet var det lille partiet Sosialdemokratene, som i sin tid startet som en utbrytergruppe fra Pensjonistpartiet.
Stortingsrepresentanten Jan Simonsen ble ekskludert fra Frp etter lokalvalget i 2001 og meldte seg inn i Demokratene. Siden Demokratene ellers ikke var representert på Stortinget, var han formelt uavhengig representant resten av sin siste stortingsperiode. Demokratene stilte til valg også ved senere valg og hadde etter valget i 2011 én fylkestingsrepresentant og åtte kommunestyrerepresentanter, fordelt på fem kommuner. Ved stortingsvalget i 2009 fikk Demokratene mindre enn 5,000 stemmer på landsplan og oppnådde ikke 500 stemmer i noe fylke og mistet derfor automatisk oppstillingsrett til stortingsvalget i 2013.
Vidar Kleppe gikk våren 2012 av som partileder og ble erstattet av Kjell Arne Sellæg, noe som medførte at blant andre tidligere fylkesleder i Nordland, Amund Garfors, forlot partiet. I juli samme år trakk Sælleg seg som partileder og gikk ut av partiet for å starte det nye partiet Moderatene – et parti som omtalte seg som et tverrpolitisk parti – sammen med blant andre Jan Hansen, redaktør for det nettbaserte Samfunnsmagasinet. Ny leder for Demokratene ble Elisabeth Rue Strencbo, som ved valget i 2011 ble valgt som varamedlem til kommunestyret i Tønsberg for Fremskrittspartiet. Hun trakk seg som partileder i oktober 2013, og etterfølgeren ble Fredrik U. Litleskare. Litleskare trakk seg som leder i 2014, og nestlederen Ellen Simonsen fungerte som leder resten av valgperioden. På landsmøtet i Kristiansand i mars 2015 ble Terje Svendsen valgt som ny leder, mens Kim Steinar Kjærner-Strømberg ble valgt som ny partileder i 2016. Makvan Kasheikal ble valgt til leder ved et ekstraordinært landsmøte 11. juni 2016.
Geir Ugland Jacobsen ble i januar 2021 fylkesleder for Demokratene i Oslo. Han hadde blitt ekskludert fra Fremskrittspartiet i desember 2020.
Vidar Kleppe uttalte seg i mars 2023 kritisk om Putin og fordømte krigen i Ukraina. Det fikk han kritikk for og ble "fritatt" rollen som nasjonal talsperson. 10. mars 2023 ble det klart at han ikke ville stå på Norgesdemokratenes liste ved valget i 2023. Kleppe uttalte at: "Jeg melder meg ikke ut, men stiller meg ikke til disposisjon når situasjonen er som den er, og det er ekstreme krefter i partiet."
Navn
Partiet het fra stiftelsen i 2002 Demokratene. Den 10. november 2010 endret det navn til Demokratene i Norge. Dette skjedde formelt ved nyregistrering i Partiregisteret og ikke som navneendring. Den 25. mai 2018 endret dette nye partiet navn tilbake til Demokratene.
Partileder Geir Ugland Jacobsen uttalte ved årsskiftet 2020/2021 at partiet trolig ville bytte navn, som ledd i en restart for Demokratene som parti. Den 4. januar 2023 skiftet partiet navn til Norgesdemokratene.
Etter navnebyttet uttalte Ugland Jacobsen at navnebyttet blant annet ble gjort for å slippe assosiasjoner til Det demokratiske parti i USA (Demokratene), som han mener de absolutt ikke har noe til felles med.
Internasjonal tilknytning
Partiet har ingen offisiell tilknytning til partier eller bevegelser i andre land. Partileder Geir Ugland Jacobsen har uttalt at navnet Norgesdemokratene hintet om partiets ideologiske slektskap med partier i Danmark og Sverige.
Valgresultater
Partiet har stilt lister i alle valgkretsene ved stortingsvalg siden 2005. Resultatet i 2021 var det hittil klart beste.
Ved fylkestingsvalg har partiet vært representert i Vest-Agder fylkesting siden 2003. Fra 2019 har partiet tre representanter i Agder fylkesting.
Ved kommunestyrevalg har partiet hittil stilt til valg i et begrenset antall kommuner. Ved kommunestyrevalget i Kristiansand i 2019 fikk partiet 13,4 % av stemmene.
Stortingsvalget 2005
Ved stortingsvalget i 2005 fikk partiet 0,1 prosent av stemmene.
Stortingsvalget 2009
Ved stortingsvalget i 2009 stilte partiet lister i samtlige fylker og fikk 0,1 prosent av stemmene (2 285). Størst oppslutning fikk Demokratene i Vest-Agder med 0,5 prosent.
Kommunestyre- og fylkestingsvalget 2011
Ved kommunestyre- og fylkestingsvalget i 2011 stilte partiet liste under partinavnet Demokratene i Norge i 17 fylker og fikk 0,3 prosent av stemmene. Partiet fikk valgt inn en representant i fylkestinget i Vest-Agder. Partiet stilte også liste i 29 kommuner og ble representert i fem kommunestyrer med totalt åtte representanter.
Stortingsvalget 2013
Ved stortingsvalget 2013 fikk partiet 0,1 prosent av stemmene på landsbasis. Ettersom Demokratene fikk inn over 500 stemmer i ett av fylkene (Vest-Agder), ble det ikke nødvendig å samle nye underskrifter.
Kommunestyre- og fylkestingsvalget 2015
Ved kommunestyre- og fylkestingsvalget i 2015 fikk partiet henholdsvis 3,893 (0,2 prosent) og 5,005 stemmer (0,3 prosent). Partiet fikk valgt inn én representant i Vest-Agder fylkesting.
Kommunestyre- og fylkestingsvalget 2019
Ved fylkestingsvalget i 2019 stilte partiet lister i ni fylker og fikk til sammen 12,568 stemmer og tre fylkestingsrepresentanter (i Agder fylkesting).
Stortingsvalget 2021
Ved stortingsvalget 2021 fikk partiet 1,1 prosent av stemmene (34,068 stemmer).
Partiledelse
Partiets leder (per juli 2023) er Geir Ugland Jacobsen, Øyvind Eikrem er (per 2020) politisk nestleder, og Tom Stian Øhman er organisatorisk nestleder.
Carlos Salinas
Carlos Salinas de Gortari (født 3. april 1948) var president i Mexico fra 1988 og 1994. I Salinas tid som president var Mexico preget av økonomisk uro. Salinas vant valget i 1988 under spesielle omstendigheter. Det var en turbulent tid i Mexico etter jordskjelvet i 1985, som tok over 10 000 menneskeliv. Salinas klarte å få en viss kontroll over inflasjonen, men på slutten av 1994 falt pesoen kraftig i verdi, noe som førte landet ut i dyp krise.
Norgesdemokratene
Ungdomsparti
Norgesdemokratene Ungdom (NDU) er ungdomsorganisasjonen til Norgesdemokratene.
Carlos Salinas
Mordet på Kardinal Juan Jesús Posadas Ocampo
Ifølge den meksikanske avisen El Universal var Carlos Salinas, sammen med sin bror Raúl Salinas de Gortari, innblandet i mordet på kardinal Juan Jesús Posadas Ocampo i 1993. Det gikk rykter om at Salinas og broren var innblandet i narkotikahandel og korrupsjon. Broren Raúl ble også dømt til 50 års fengselsstraff for mordet på generalsekretær José Francisco Ruiz Massieu.
Norgesdemokratene
Ungdomsparti
Ungdomspartiet ble opprinnelig stiftet 23. oktober 2003, reorganisert den 29. mars 2008 og endret navn fra Demokratenes Ungdom til Ungdoms Demokratene i Norge 9. mars 2013. Et nytt ungdomsparti; Demokratene Ungdom ble lansert i juni 2022. Det er ett lokallag for hvert fylke i Norge.
Carlos Salinas
Mordet på Kardinal Juan Jesús Posadas Ocampo
Enrique Salinas var en yngre bror av Carlos Salinas.
Norgesdemokratene
Ungdomsparti
Ungdomspartiets leder (per juli 2023) er Emil Tranøy Aasheim og Eileen Kreybu er nestleder.
BMW 3/20
BMW 3/20 var en bilmodell fra den tyske bilprodusenten BMW. BMW 3/20 ble lansert som etterfølgeren til 3/15 i 1932. BMW 3/20 hadde en fire sylindret motor på 782ccm og hadde 20 hestekrefter. 3/20 ble levert som tourer, sedan, cabriolet og roadster. Det ble totalt produsert 7215 biler før den gikk ut av produksjon i 1934.
U.S. Agency for International Development
U.S. Agency for International Development (USAID) er en amerikansk føderal etat som har ansvar for det meste av landets ikke-militære utviklingshjelp. Opprettelsen av etaten skjedde i forbindelse med Marshall-planen og gjenoppbyggingen av Europa etter andre verdenskrig. Etaten ledes av en direktør som utnevnes av USAs president med Senatets godkjennelse. USAID er ikke underlagt noe departement, men USAs utenriksminister gir generelle politiske føringer for hvordan bistandsmidlene skal benyttes.
Svolhusgreini
Svolhusgreini er et fjell i Bykle kommune i Agder og Tokke kommune i Vestfold og Telemark. Det har en høyde på 1 420 meter over havet og er det 14. høyeste fjellet i Aust-Agder av fjellene med primærfaktor på minst 50 meter.
Sølvi Lillejord
Sølvi Lillejord (født i Trondheim 21. april 1952) er en norsk professor i pedagogikk. Lillejord har bakgrunn som lærer og skoleleder i videregående skole. Hun har publisert bøker, systematiske kunnskapsoversikter og artikler og vært medredaktør for flere artikkelsamlinger på temaet skoleledelse og utdanningspolitiske spørsmål. Hun er mye brukt som foredragsholder på tema skoleutvikling, profesjonsutvikling, forholdet mellom politikk og praksis og ledelse og organisering. Lillejord var ansatt ved Universitetet i Bergen fra 1995 til 2010 og ved Universitetet i Oslo fra 2010 til 2013. I perioden 2013 til 2018 var hun ble direktør for Kunnskapssenter for utdanning, som da lå i Norges Forskningsråd. Lillejord er nå professor emeritus ved SLATE, Senter for læringsanalyse ved UiB. I perioden 2019 til 2021 ledet hun Ekspertgruppe for skolebidrag Ekspertgruppen leverte to rapporter, og hovedrapporten En skole for vår tid blir mye brukt i kommuner og skoler. Lillejord publiserer mye internasjoalt og er Honorary Research Fellow ved Oxford University og Ordförande for Skolforskningsinstitutets vetenskapliga råd. Lillejord er oversetter og sakprosaforfatter med en rekke utgivelser.
Francisco Pires
Francisco Pires (født 1563 i Portugal, død 26. juli 1632 i Macao i Kina) var en katolsk misjonær tilhørende jesuittordenen. Han kom til Goa i India som ungdom i 1578, og ble etter noen år sendt med pater Michele Ruggieri til Kina, der de i to måneder i 1581 kunne besøke markedet i Kanton (skjønt måtte overnatte på skipene, idet det var forbudt for utlendinger å overnatte på land). Senere ble han presteviet og sendt til Nagasaki i Japan.
Grunnkretser i Våler kommune i Hedmark
Grunnkretser i Våler kommune i Hedmark er delområder og grunnkretser som seksjonerer Våler kommune i Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
U1 (Nürnbergs undergrunnsbane)
U1 er en linje ved Nürnbergs undergrunnsbane. Den har fargen blå på rutekart og går fra byen Fürth nordvest for Nürnberg igjennom sentrum til Langewasser i den sørøstlige delen av Nürnberg. Linjen betjener 27 stasjoner over 18,5 km med spor.
U11 er en forsterkerlinje for U1. Den har fargen oransj på rutekart og går fra Eberhardshof til Messe.
Ledley King
Ledley Brenton King (født 12. oktober 1980 i Bow, London) er en engelsk fotballtrener og tidligere fotballspiller.
King slet de siste fem årene av sin karriere med problemer i kneet, og de siste sesongene trente han knapt – bare spilt kamper – fordi kneet hans ikke tålte mer. Dessuten kunne han bare spille en kamp i uka. Etter 2011/2012-sesongen la han opp som fotballspiller.
Sarzbüttel
Sarzbüttel er en kommune i kretsen Ditmarsken i Schleswig-Holstein, Tyskland. Sarzbüttel hører under Midtre Ditmarskens amt, og lå inntil 25. mai 2008 i Meldorflands amt.
Aglaia (botanikk)
Aglaia er en planteslekt i mahognifamilien (Meliaceae), som tilhører ordenen Sapindales. Aglaia er familiens største slekt med drøye 100 arter. De vokser i Kina, India, Sørøst-Asia og Ny-Guinea. Artene er i det alt vesentlige busker og eviggrønne løvtrær.
Fuxingmen
Fuxingmen (kinesisk: 复兴门; pinyin: Fùxīngmén) er en nabolag og en veg som går fra sentrale Beijing i Kina og strekker seg nordvestover langs 2. ringvei. Fuxingmen, som var en av byportene gjennom Beijings bymur, betyr «Gjenoppstandelsens port». En overkjørsel over ringveien har det samme navnet.
Både Beijings undergrunnslinje 1 og 2 stopper langs Fuxingmen.
De kommersielle sentraene Xidan og Beijings finansgate Jinrong Jie ligger ikke langt unna Fuxingmen. Vegen markerer også den vestlige enden av Fuxingmen indre gate som er vestlig forlengelse av vestlige Chang'an-gaten, og den østlige begynnelsen av Fuxingmens ytre gate.
Kose kommune
Kose er en landkommune i Harju fylke i Estland. Kommunen har cirka 7 200 innbyggere (2015) og et areal på 533 km². Kommunens administrasjonssenter ligger i Kose med 2 142 innbyggere. Denne byen hadde en kirke nevnt første gang fra 1241. Andre tettsteder er Kose-Uumõisa med 940 innbyggere, og Ravila med 363 innbyggere. Disse må ikke forveksles med landsbyen Kose i Võru kommune, med 597 innbyggere.
Gilgel Gibe vannkraftverk
Gilgel Gibe vannkraftverk  er to vannkraftverk i Gilgel Gibe-elva, en bielv til Omo-vassdraget i Etiopia. Utbyggingen er gjort nær byen Jimma ca. 260 km sørvest for Addis Abeba. Installert total vannkrafteffekt er 604 MW, fordelt på 2 kraftverk med henholdsvis 184 MW effekt (GG 1 fra 2004) og 420-480 MW effekt (GG 2 fra 2010). Sistnevnte stod ferdig i januar 2010 og førte til at 5.000 mennesker måtte flytte, men kollaps i en vanntunnel har sinket igangsettelsen av kraftproduksjon i GG 2.
Første byggetrinn startet opprinnelig i samarbeid med Nord-Korea, men dette prosjektet strandet i 1994 da Italia kom inn på samarbeidssiden. Også trinn 2-3 er utbygd av det italienske selskapet Salini, mens et eventuelt trinn 4 vil bli utbygd under kinesisk ledelse.
Det er under utbygging et tredje byggetrinn (GG 3, på 6°39'00"N, 37°50'00"Ø), som blir på ytterligere 1.870 MW, og skal stå ferdig i 2013. Denne demningen blir 243 m høy og 610 m lang.
Kinesiske myndigheter har også i 2009 garantert finansiering for et fjerde byggetrinn (GG 4 nedenfor GG3), med planlagt ytelse på 1.472 MW, og med mulighet for en ytterligere demning GG 5 med kraftverk på 560 MW. Tilførselsvegen til anleggsområdet er allerede bygget.
Nepal Kamyunishta Parti (Marksbadi Leninbadi)
Nepal Kamyunishta Parti (Marksbadi Leninbadi) (NKP (ML), Communist Party of Nepal (marxist-leninist], Nepals Kommunistiske Parti (marxist-leninister)) var et kommunistisk parti i Nepal som blei stifta i 1978. I januar 1991 gikk partiet opp i NKP (Ekikrit Marksbadi ra Leninbadi), vanligvis kjent som UML.
Utgangspunktet for partiet var Jhapeli-gruppa, som utover 1970-tallet samla flere kommunistiske organisasjoner i All Nepal Communist Revolutionary Coordination Committee (Marxist-Leninist). Denne organisasjonen innkalte kongressen som stifta MKP (ML).
Partiets første generalsekretær var et sentralt medlem av Jhapeli-gruppa, Chandra Prakash Mainali.
I starten var NKP (ML) et maoistisk parti, inspirert av naxalittene i India. Men utover 1980-tallet utvikla det seg i moderat retning, og tok etter hvert et oppgjør med maoismen. Et første skritt i denne retninga var at C. P. Mainali i 1982 blei erstatta som partisekretær av Jhala Nath Khanal.
Madan Kumar Bhandari, som blei partisekretær i 1989, førte utviklinga i moderat retning videre. Han sørga for at partiet kvitta seg med Maos program for nydemokratisk revolusjon, og innførte isteden ei politisk målsetting han kalte folkets flerpartidemokrati.
Partiet rekrutterte kraftig og vant mange unge medlemmer. På 1990-tallet blei det Nepals best organiserte og største kommunistparti. Ved starten på demokratiopprøret Jana Andolan 1990, hadde det om lag 2 000 medlemmer.
Boris III av Bulgaria
Boris var av huset Sachsen-Coburg-Gotha. Han etterfulgte sin far, Ferdinand I som tsar 3. oktober 1918 etter at faren hadde abdisert som resultat av første verdenskrig. Under krigen hadde Bulgaria stått på Tyskland, Østerrike-Ungarn og Det osmanske rikets side.
Det var mye politisk uro i landet i Boris' regjeringstid og han ble utsatt for flere attentatforsøk.
Da andre verdenskrig brøt ut, valgte han å stille seg på Tyskland og Hitlers side, blant annet så åpnet han i mars 1941 landet for tyske tropper under angrepet på Hellas.
Nepal Kamyunishta Parti (Marksbadi Leninbadi)
Framgangene til ULF i revolusjonsåret 1990  la grunnlaget for at NKP(ML) og NKP (Marksbadi) i januar 1991 slo seg sammen til det nye, store moderate og parlamentariske kommunistpartiet UML. Madan Bhandari blei UMLs første generalsekretær. Mange sentrale ledere i UML kommer fra NKP(ML).
Boris III av Bulgaria
Etter et møte med Adolf Hitler i hans hovedkvarter i august 1943 kom Boris III hjem dødssyk. Hans plutselige død kort tid etter førte til rykter om at han skulle ha blitt myrdet på Hitlers ordre.
Nepal Kamyunishta Parti (Marksbadi Leninbadi)
Etter at det første NKP(ML) blei nedlagt, har to nye kommunistpartier blitt oppretta med samme navn. For å skille mellom disse tre partiene, markeres stiftelsesåret ofte etter navnet:
Se også
Parti communiste du Népal
Jonsokveien
Jonsokveien finnes flere steder:
Norges luftfartøyregister
Norges luftfartøyregister er et register over norske sivile luftfartøyer.
Norges luftfartøyregister (NLR) føres av Luftfartstilsynet og alle sivile fly som skal fly i norsk luftrom skal ha gyldig registreringsbevis fra NLR. Kun fartøyer som registrert i NLR får utstedt norsk sivilt registreringsbevis. Registrering i NLR gir også rettsvern for registrerte hjemmels- og heftelsesdokumenter. Registreringsmerket består av 5 bokstaver; LN-(XXX). Det er avsatt følgende for:
Med disse begrensninger kan eieren selv velge registreringsmerke. Mange flyeiere velger et registreringsmerke som svarer til ens egne initialer. Ved eierskifte følger den tidligere eiers registrering
Kõue kommune
Kõue er en tidligere landkommune i Harju fylke i Estland. Kommunen hadde cirka 1 585 innbyggere og et areal på om lag 295 km². Kommunens administrasjonssenter lå i Ardu.
Lockheed L-14 Super Electra
Lockheed Model 14 Super Electra var et sivilt passasjer- og fraktfly fra sist på 1930-tallet, bygget av Lockheed Aircraft Corporation.
Konstruksjon og utvikling
Flyet var en forstørret utgave av Lockheed L-10 Electra; Den første model 14 fløy første gang 29. juli, 1937. Lockheed bygde i alt 114 av  Model 14, Dessuten ble ytterligere 119 bygget på lisens i Japan av  Tachikawa Aircraft Company under betegnelsen Tachikawa Type LO «Thelma».
Flytypen i bruk
Det ble eksportet til Canada, Irland, Polen England og New Zealand og tatt i bruk av  bl.a  Aer Lingus, BOAC, LOT og National Airways Corporation (NAC) på New Zealand.
Det ble benyttet av flyvåpen i USA, Canada. Sør-Afrika og Japan.
Flytypen dannet grunnlaget for utviklingen av det maritime overvåkingsflyet Lockheed Hudson som ble brukt av Royal Air Force, USAAF, United States Navy og flere andre flyvåpen under andre verdenskrig
Rekordflyvninger med Super Electras
I mai 1938, satte flyvere fra det polske selskapet LOT rekord i langdistanseflyvning i forbindelse med henting av en Super Electra fra fabikken i Burbanks, California. De fløy over Mellomamerika, Sør-Amerika til Natal, krysset Sør-Atlanteren til Dakar i Afrika, en strekning på 3 070 km som  tok 11 timer og 10 minutter. Deretter Casablanca og Tunis. Siste stopp før Warszawa var Roma. Hele turen fra California til Polen tok 85 timer.
Bare to måneder senere benyttet Howard Hughes en Super Electra på en Jorden rundt flyvning Sammen med fem andre flyvere og navigatører, startet de fra Floyd Bennett flyplassen i New York den  10. juli, 1938. og fløy langs de nordlige breddegrader gjennom Paris, Moskva, Omsk, Jakutsk, Fairbanks, Alaska, og Minneapolis, før de returnerte til New York den 14. juli. Total distanse fløyet var 23 612 km. og det ble satt ny rekord på 3 dager, 19 timer og 17 minutter.
BMW 303
BMW 303 var en bilmodell fra den tyske bilprodusenten BMW. BMW 303 kom i 1933 og fremstod som den første BMW’en med seks sylindret motor. BMW 303 hadde 30 hestekrefter og nådde en toppfart på 100 km/t.
Reiseplan
Hensikt
En reiseplan leveres når fartøysjefen på luftfartøyet ønsker søk -og redningstjeneste og ved kryssing av landegrenser. AIP Norge sier også at flyging i havområdene under Bodø sitt ansvarsområde og i Øst-Finnmark krever reiseplan.
Reiseplan er ikke nødvendig dersom flygingen ikke faller inn under punktene ovenfor.
Levering av reiseplan
En reiseplan leveres av fartøysjef på angjeldene luftfartøy eller av flyselskapet som opererer flygingen. Alle lufttrafikktjenesteenheter i Norge kan motta reiseplaner samt AIS/NOTAM-kontoret ved Oslo lufthavn, Gardermoen. Det er også mulig å bruke internett for utfylling og levering på Internet Pilot Planning Centre.
En reiseplan må leveres 60 minutter før planlagt avgangstid. Ved VFR-flyginger kan man levere 30 minutter før dersom hele flygingen skal foregå innen Norge.
Innhold
En reiseplan inneholder opplysninger om den planlagte flygningen. Viktige punkter er, men ikke begrenset til:
Luftfartøyets kjennetegn
Luftfartøyets kjennetegn er dets kallesignal som skal benyttes under flygingen. Alternativer som kan brukes er:
Flygeregler
Angir hvilke flygeregler som skal benyttes under flygingen. Alternativer er:
Flytype
Flytype skal samsvare med ICAOs typebenevnelse på angjeldende luftfartøy.
Utstyr
Utstyr er radiokommunikasjons- og navigasjonsutstyr som luftfartøyet har ombord.
Avgangsplass- og tid
Avgangsplass er stedet som luftfartøyet tar av ifra eller det punktet hvor reiseplanen skal åpnes (les:aktiveres) under flyging. Dersom luftfartøyet tar av fra en flyplass skal ICAOs flyplasskode benyttes. Hvis avgangsplass ikke er en flyplass (grusbane, vann, åker etc) eller hvis luftfartøyet allerede er i luften benyttes bokstavkoden ZZZZ. Avgangsplass/punkt skrives i klartekst under Andre opplysninger.
Avgangstid er tidspunktet for avgang og tiden hvor reiseplanen åpnes hos mottakerne av reiseplanen. Tiden skal skrives i UTC.
Marsjhastighet
Marsjhastighet er luftfartøyets faktiske hastighet i forhold til omkringliggende luft under hele eller en del av flygingen. Her kan kilometer per time, knop eller Mach-nummer benyttes.
Marsjhøyde
Marsjhøyde er den planlagte høyden som luftfartøyet vil benytte i hele eller en del av flygingen. I Norge kan høyden kan skrives på flere måter: